ΑΝΑΚΟΙΝΩΣΗ

ΕΝΗΜΕΡΩΤΙΚΟ ΦΥΛΛΑΔΙΟ

Η γραμματεία του Τμήματος ΙΑΔΠΑ της Σχολής Ανθρωπιστικών Επιστημών και Πολιτισμικών Σπουδών δέχεται τους φοιτητές καθημερινά 12.00-13.00

Το τηλέφωνο επικοινωνίας είναι 2721065101 και 65103

e-mail: [hamcc-secr@go.uop.gr](mailto:hamcc-secr@go.uop.gr) (Τμήμα ΙΑΔΠΑ)

Τηλέφωνο βιβλιοθήκης: 2721065131 (ανατολική πτέρυγα βιβλιοθήκης) & 2721065158 (δυτική πτέρυγα βιβλιοθήκης)

Η ηλεκτρονική διεύθυνση που μπορείτε να ενημερώνεστε για **ανακοινώσεις** είναι είτε από την κεντρική σελίδα του Πανεπιστημίου Πελοποννήσου [www.uop.gr](http://www.uop.gr) και μετά επιλέγετε ‘Σχολές & Τμήματα’, είτε κατευθείαν από <http://ham.uop.gr/el/>

Εκεί επίσης μπορείτε να βρείτε τον οδηγό σπουδών του Τμήματος καθώς και παλαιούς οδηγούς σπουδών, όπου μπορείτε να ενημερωθείτε για τα μαθήματα, καθώς και για το προσωπικό του Τμήματος.

Σας ενημερώνουμε ότι λειτουργεί η υπηρεσία studentweb   
<https://unistudent.uop.gr/> των γραμματειών και μπορείτε   
πλέον να αποστέλλετε ηλεκτρονικά τις αιτήσεις για πιστοποιητικά,   
να κάνετε ανανεώσεις εγγραφής, **δηλώσεις μαθημάτων** όλων των ετών, στην αρχή κάθε εξαμήνου καθώς και να βλέπετε τις βαθμολογίες και την καρτέλα σας με όλες τις πληροφορίες και τις κινήσεις που έχουν πραγματοποιηθεί.

Με την έναρξη της διδακτικής περιόδου θα σας δοθεί διεύθυνση e-mail καθώς και username και password (ενεργοποίηση από τον φοιτητή) όπου θα μπορείτε να τα χρησιμοποιείτε:

* <https://eclass.uop.gr/> υπηρεσία e-class (για σημειώσεις διδασκόντων και ύλη μαθημάτων)
* <http://eudoxus.gr/> στην υπηρεσία Εύδοξος (για την δήλωση και παραλαβή των συγγραμμάτων) σε ημερομηνίες που ορίζει το Υπουργείο Παιδείας και ανακοινώνονται από την γραμματεία
* <http://academicid.minedu.gov.gr/> για να πραγματοποιήσετε την ηλεκτρονική αίτηση σας προκειμένου να σας δοθεί το Δελτίο Φοιτητικού Εισιτηρίου (φοιτητική ταυτότητα). Στην δεξιά πλευρά της ιστοσελίδας υπάρχει το [Εγχειρίδιο Χρήσης](http://academicid.minedu.gov.gr/UserManual.aspx) όπου μπορείτε βήμα-βήμα να πραγματοποιήσετε την εγγραφή και καταχώρηση σας.
* <https://unistudent.uop.gr/> αλλά και για την υπηρεσία students web (ηλεκτρονική γραμματεία), που αναφέρουμε παραπάνω. Από την 8η έως την 10η εβδομάδα διδασκαλίας κάθε εξαμήνου σε ημερομηνίες που ανακοινώνονται από την ΜΟΔΙΠ του Πανεπιστημίου Πελοποννήσου γίνεται η ηλεκτρονική αξιολόγηση των μαθημάτων των εξαμήνων
* <https://webmail.uop.gr/>, ατομική θυρίδα ηλεκτρονικού ταχυδρομείου

Στην ιστοσελίδα <http://foitmer.uop.gr/> θα βρίσκετε όλες τις ανακοινώσεις-πληροφορίες που αφορούν Φοιτητικά θέματα (σίτιση, στέγαση, στεγαστικό)

Στην ιστοσελίδα <http://erasmus.uop.gr/index.php> θα βρίσκετε ανακοινώσεις σχετικά με το πρόγραμμα ERASMUS (κινητικότητα/ανταλλαγές φοιτητών)

Στην ιστοσελίδα <http://career.uop.gr/>, Το Γραφείο Διασύνδεσης σε συνεργασία με τους Τμηματικούς Ακαδημαϊκούς Συντονιστές, παρέχει υποστήριξη και πληροφόρηση σε φοιτητές και αποφοίτους για θέματα:

         Μεταπτυχιακών Σπουδών

         Υποτροφιών

         Σχεδιασμού επαγγελματικής σταδιοδρομίας

         Συμβουλευτικής Υποστήριξης για θέματα σύνταξης βιογραφικού σημειώματος, συνοδευτικής επιστολής και προετοιμασίας συνεντεύξεων

       Παροχή Ψυχολογικής Υποστήριξης κατά τη διάρκεια των σπουδών τους .

Παράλληλα, μελετά την ακαδημαϊκή και επαγγελματική πορεία φοιτητών και αποφοίτων μέσω ερωτηματολογίων τα οποία είναι διαθέσιμα μέσω του συνδέσμου <https://politech.uop.gr/surveys/index.php/896443?lang=el>

**Στοιχεία Eπικοινωνίας: Βασ. Κωνσταντίνου 21 211 00 Ναύπλιο, τηλ. 27520 96126** [**career@uop.gr**](mailto:career@uop.gr)

**Οδηγίες για τη χορήγηση ιδρυματικών λογαριασμών σε φοιτητές**

Οι φοιτητές (προπτυχιακοί και μεταπτυχιακοί) που εγγράφονται στο Πανεπιστήμιο Πελοποννήσου από το ακαδημαϊκό έτος 2020-2021 και εφεξής, ενεργοποιούν τον ιδρυματικό λογαριασμό οι ίδιοι, μετά την αποστολή των δικαιολογητικών εγγραφής τους στη Γραμματεία του Τμήματός και την ταυτοποίηση των προσωπικών στοιχείων τους από τη Γραμματεία.

Οι φοιτητές μεταβαίνουν στη διεύθυνση <https://studentaccount.uop.gr>

Στην ανωτέρω σελίδα περιέχονται:

·         αναλυτικές οδηγίες για την ενεργοποίηση του  ιδρυματικού λογαριασμού στο Πανεπιστήμιο Πελοποννήσου,

·         αναλυτικές οδηγίες για να μπορούν οι ίδιοι οι φοιτητές να διαχειρίζονται  το κωδικό του ιδρυματικού λογαριασμού που διαθέτουν, είτε να τον αλλάξουν είτε να ορίσουν νέο σε περίπτωση απώλειας.

Με τον ιδρυματικό λογαριασμό, οι φοιτητές μπορούν να έχουν πρόσβαση: στις ηλεκτρονικές υπηρεσίας του Υπουργείου Παιδείας, του Πανεπιστημίου Πελοποννήσου και του Τμήματός σας. Η ενεργοποίηση του ιδρυματικού λογαριασμού, πραγματοποιείται στη διεύθυνση <https://uregister.uop.gr> από τον ίδιο τον φοιτητή.

Η διαχείριση κωδικού του ιδρυματικού λογαριασμού, πραγματοποιείται στην διεύθυνση: <https://mypassword.uop.gr> από τον ίδιο τον φοιτητή.

Φοιτητές οι οποίοι αντιμετωπίζουν οποιοδήποτε **πρόβλημα** στη λειτουργία του ιδρυματικού λογαριασμού τους, καλούνται να μεταβούν στη διεύθυνση <https://studentaccount.uop.gr>, να συμπληρώσουν και να **υποβάλλουν αίτημα** στην τεχνική υποστήριξη ιδρυματικού λογαριασμού φοιτητών και θα παρασχεθούν οδηγίες για την επίλυσή του, στο email που συμπληρώνουν στη φόρμα του αιτήματος.

Σημειώνουμε ότι:

**Υποχρεωτικό** να υπάρχει στην ηλεκτρονική καρτέλα του φοιτητή:

·         Ένα μόνο κινητό τηλέφωνο (δέκα αριθμητικά ψηφία, χωρίς κενά ή άλλα σύμβολα ενδιάμεσα, ξεκινά με 69\*)

·         Έγκυρο, προσωπικό email επικοινωνίας εκτός πανεπιστημίου (μικρά λατινικά γράμματα, χωρίς κενά μεταξύ τους)

·         Μπορεί να υπάρχει μόνο το κινητό ή μόνο το email ή και τα δύο κινητό και email.

·         Το κινητό ή και το email, χρησιμοποιούνται από τον φοιτητή για την ταυτοποίησή του, στη διαδικασία ενεργοποίησης του ιδρυματικού λογαριασμού του.

Η ανανέωση της φοιτητικής ιδιότητας γίνεται 2 φορές μέσα στο ακαδημαϊκό έτος, δηλαδή κατά το Χειμερινό και το Εαρινό εξάμηνο αντίστοιχα με την υποβολή της ηλεκτρονικής δήλωσης μαθημάτων για κάθε εξάμηνο. Οι δηλώσεις μαθημάτων υπενθυμίζουμε ότι πραγματοποιούνται ηλεκτρονικά και σε περίπτωση που δεν πραγματοποιηθούν στις ημερομηνίες που δηλώνει η Γραμματεία, δεν μπορεί ο φοιτητής να συμμετέχει στις εξεταστικές περιόδους.

ΓΙΑ ΤΗ ΣΩΣΤΗ ΕΝΗΜΕΡΩΣΗ ΣΑΣ ΘΑ ΠΡΕΠΕΙ ΚΑΘΗΜΕΡΙΝΑ ΝΑ ΠΑΡΑΚΟΛΟΥΘΕΙΤΕ ΤΙΣ ΑΝΑΚΟΙΝΩΣΕΙΣ ΠΟΥ ΑΝΑΡΤΩΝΤΑΙ ΣΤΟΥΣ ΠΙΝΑΚΕΣ ΑΝΑΚΟΙΝΩΣΕΩΝ ΠΟΥ ΒΡΙΣΚΟΝΤΑΙ ΣΤΑ ΔΙΔΑΚΤΗΡΙΑ ΚΑΙ ΣΤΗΝ ΙΣΤΟΣΕΛΙΔΑ ΤΟΥ ΤΜΗΜΑΤΟΣ.

ΑΠΟ ΤΗΝ ΓΡΑΜΜΑΤΕΙΑ